Document ID: 31999R2754

KOMISSION ASETUS (EY) N:o 2754/1999,
annettu 22 päivänä joulukuuta 1999,
tiettyjen interventioelinten hallussaan pitämän ja yhteisössä jalostettavaksi tarkoitetun naudanlihan myynnistä ennakolta kiinteästi vahvistettuun hintaan elintarvikeapua varten annetun asetuksen (EY) N:o 822/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1633/98(2), ja erityisesti sen 7 artiklan 3 kohdan ja 9 artiklan 2 kohdan,
sekä katsoo seuraavaa:
1) Tiettyjen interventioelinten hallussaan pitämän ja yhteisössä jalostettavaksi tarkoitetun naudanlihan myynnistä ennakolta kiinteästi vahvistettuun hintaan elintarvikeapua varten 20 päivänä huhtikuuta 1999 annetussa komission asetuksessa (EY) N:o 822/1999(3) säädetään interventiotuotteiden myynnistä elintarvikeaputarkoituksiin. Hyväntekeväisyysjärjestö, jolle jalostetut tuotteet oli tarkoitettu, on ilmaissut aikovansa jakaa tavarat tietyissä kolmansissa maissa. Paikallisen tason ongelmat ovat kuitenkin tähän saakka estäneet kyseisen jakelun. Vientilisenssien voimassaoloaikaa olisi jatkettava, jotta ongelmien ratkaisemiselle voidaan varata riittävästi aikaa.
2) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 822/1999 5 artiklaan 4 kohta seuraavasti: "4. Sen estämättä, mitä komission asetuksen (EY) N:o 1445/95(4) 8 artiklan 1 kohdassa säädetään, tämän asetuksen mukaisesti tuotetuille tuotteille annettujen vientilisenssien voimassaoloaika on 12 kuukautta niiden antopäivästä asetuksen (ETY) N:o 3719/88 21 artiklan 2 kohdan mukaisesti(5)."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 22 päivästä huhtikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1999.

Labels: 3
17
5